كيلى ماديسون (Kelly Madison) (26 اغسطس 1967 -) ممثلة ومخرجة ومنتجة بورنوجرافية امريكية ، اسمها الحقيقى إليانور مارلين ويلمرتون (Eleanore Marlene Wilmerton) وهى مرات الممثل والمخرج البورنوجرافى رايان ماديسون (Ryan Madison) وكمان تبقى بنت خالة الممثلة البورنوجرافية جانين ليندمولدر (Janine Lindemulder) . اتولدت كيلى ماديسون يوم 26 اغسطس 1967 فى مدينة نيوبورت بيتش فى ولاية كاليفورنيا الامريكية ، ابوها كان ممثل ودوبلير وأمها كانت محاسبة وليها اختين اكبر منها . وفى سنة 1999 اتجوزت الممثل والمخرج البورنوجرافى رايان ماديسون (Ryan Madison) اللى كان وقتها بيشتغل مصمم جرافيك . فى سنة 2001 دخلت كيلى ماديسون فى مجال البورنوجرافيا بعدما أطلقت الموقع الخاص بيها على شبكة الانترنت ، وبمساعدة جوزها رايان ماديسون (Ryan Madison) بدأت بعرض صور الموديلات العريانة والفيديوهات الجنسية على الموقع بتاعها . بعدما نجحت كيلى ماديسون فى التجربة اللى فاتت ، أسست بمشاركة جوزها شركة 413 Productions لإنتاج الافلام البورنوجرافية على اسطوانات دى فى دى . ولما كبرت الشركة وزاد انتاجها قسمت كيلى ماديسون مسئولياتها مع جوزها ، فبقى هو مسئول عن الانتاج والإخراج والتصوير واستضافة الويب والبرمجيات والإعلان وتواصل الأجيال ، وهى بقت مسئولة عن اكتشاف المواهب وحجزها للشركة وترتيب المجموعات والشئون المالية والترقيات .